ခတ်ကွင်း ပြင်တာနှင့် ရွာသစ်ကြီးရောက်

ခတ်ကွင်း ပြင်တာနှင့် ရွာသစ်ကြီးရောက် ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် စစ်ကိုင်းဆိပ်မှ ဆန်တက်သည့် လှေသည် ခတ်ကွင်းကို ကြိုတင်ပြင်ဆင်မထားသဖြင့် မလှော်ခတ်နိုင်ဘဲ ခတ်ကွင်းပြင်ရင်း ရေစီးနှင့် မျောပါသွားရာ ရွာသစ်ကြီးတိုင် ရောက်သွားသကဲ့သို့ လုပ်ငန်းကို ကြိုတင်ပြင်ဆင်မထားသဖြင့် လုပ်ငန်းစရတော့မည့်အချိန်တွင်မှ ပြင်ဆင်မှုလုပ်ရင်း ခရီးမတွင် ဖြစ်ရသည်။ မူလရင်းမြစ် "ခတ်ကွင်း ပြင်တာနှင့် ရွာသစ်ကြီးရောက်ဆိုသလို စကားထာဝှက်တာ ဖော်နေရတာနဲ့ပဲ အချိန်တွေညောင်းလို့ နာရီစက်မောင်းလည်း ပြောင်းကုန်ပါပြီ။" [၁၃၁၈] မြဝတီ၊ ၄၊ ၆၊ ၂၀၉။ ဝေါဟာရအနက်ဖွင့်ဆိုချက် ခတ်ကွင်း = လှေသမ္ဗန်၏ ခတ်နိုင်တွင် ခတ်တက်ကို သွင်းလျှိုရာ အထိန်းကြိုးကွင်း။ ရွာသစ်ကြီး = စစ်ကိုင်းမြို့၏ အောက်ဘက် (၂၃)မိုင်အကွာ၊ ဧရာဝတီမြစ်ကမ်းနဖူးပေါ်ရှိ ရွာအမည်။ ကျမ်းကိုး Category:မြန်မာစကားပုံများ